
 DR.30.10.2003 

 

68 

Saya mengambil contoh, saya dahulu tinggal di Kelantan di Teluk Kandis, seorang 
yang tidak ada kelulusan tinggi tetapi dia terlibat dalam perniagaan pembinaan ini,  
kontraktor.  Di kampung Teluk Kandis ini dia ada jentolak, dia ada lori, dia ada tempat 
membancuh simen, dia ada peralatan pelbagai tetapi dia tidak pernah dapat projek 
kerajaan kerana yang pertama kerana dia pembangkang, yang kedua dia tidak berapa 
cerdik, bagaimana hendak meminta projek.  Sepatutnya kerajaan kena cari orang-orang 
seperti ini untuk anugerahkan projek supaya sekarang dia ada 4 lori, setelah dapat satu 
projek dia ada 6 lori, sekarang dia ada sebuah buldozer, selepas projek yang kedua, dia 
ada 7 buah buldozer.      

Sekarang kita tanyalah rakan-rakan, kawan-kawan kita di hotel-hotel, kita jumpa di 
lobi hotel, kamu kerja apa?  Saya kontraktor.  Sudah berapa tahun?  15 tahun sebuah lori 
pun tidak ada, kerja kontraktor membina jalan.  Sebab itu dalam dialog manifesto di negeri 
Kedah, iaitu kami membuat manifesto untuk negeri Kedah pada pilihan raya akan datang, 
orang-orang Tionghoa dalam dialog itu memberitahu saya, apa salahnya anugerahkan 
projek kepada orang-orang Tionghoa.  Saya tanya kenapa?  Kalau anugerahkan kepada 
orang Melayu pun akhirnya kami juga yang buat, bukan mereka yang buat.  Takkan 30 
tahun kita tidak boleh melahirkan kontraktor-kontraktor yang berjaya.  Bukan tidak ada, ada 
tetapi kita lihatlah contohnya makmal komputer, diberi kepada bekas diplomat untuk 
membuat projek makmal komputer… 

Tuan Wilfred Madius Tangau:  [Bangun]  

Timbalan Yang di-Pertua [Dato' Haji Muhamad bin Abdullah]:  Ya, ada yang 
berdiri.  Hendak beri jalan?  Ya, Tuaran 

Tuan Wilfred Madius Tangau:  Terima kasih Tuan Yang di-Pertua, terima kasih 
Yang Berhormat bagi Kuala Kedah.  Saya ingin bertanya kepada Yang Berhormat Kuala 
Kedah, setelah lebih daripada 30 tahun dalam Dasar Ekonomi Baru dan pencapaian masih 
tidak memuaskan.  Tadi Yang Berhormat menyatakan tentang pandangan seorang 
Tionghoa.  Adakah Yang Berhormat mencadangkan supaya Dasar Ekonomi Baru ini di 
hapuskan?  Ataupun apa sebenarnya cadangan Yang Berhormat ini?  Adakah Yang 
Berhormat  menyatakan bahawa bumiputera ini tidak perlu lagi ditolong? 

Tuan  Mohamad bin Sabu:  Masa pendek.  Saya bukan menyebut soal 
dihapuskan atau tidak, soal cara kita melahirkan kontraktor bumiputera ini tidak bersistem.  
Kita berikan kepada orang yang tidak terlibat dalam membuat projek.  Bukan tidak ada 
syarikat bumiputera yang sudah berjaya tetapi kita tengok misalnya makmal komputer,  
direct di bawah Kementerian Kewangan, direct di bawah Perdana Menteri, kenapa 
diberikan kepada syarikat bekas diplomat?  Bukan tidak ada kontraktor bumiputera yang 
lain, kenapa berikan kepada orang yang kita tahu latar belakang?  Kalau saya membina 
syarikat untuk membuat rumah, tentulah pihak JKR tahu saya tidak pernah membuat satu 
rumah pun.  

Perkara ini perlu diperbaiki.  Cara membantu bumiputera untuk seimbang antara 
kaum ini perlu tetapi cara membantu sekarang hanyalah melahirkan kontraktor-kontraktor 
pemalas.  Ini yang kita tidak mahu.  Kita lihat sekarang lahir, begitulah juga diulangi siaran 
lama.  Kalau dahulu kita melahirkan jutawan-jutawan seperti Halim Saad, seperti Tajuddin 
Ramli, sekarang kita nak melahirkan pula seperti Syed Mokhtar.  Bukan saya tidak setuju 
orang kaya di kalangan bumiputera, biarlah dia naik hasil daripada kebolehannya, bukan 
rapatnya dengan sesiapa.  Perkara ini kalau tidak diperbaiki maka dia melebarkan 
kecemburuan antara kaum.  Orang-orang Tionghoa kata kenapa beri projek kepada 
mereka, bukan mereka buat, akhirnya kami juga yang buat sedangkan selama 30 tahun, 
sepatutnya kita sudah melahirkan kontraktor-kontraktor yang berjaya di setiap negeri. 

Tuan Yang di-Pertua, seterusnya saya ingin menyentuh iaitu tentang kempen sivik 
ini.  Kempen sivik ini perlulah berterusan dan perlu dipertingkatkan.  Dalam masyarakat 
Malaysia kalau kita bandingkan dengan masyarakat lain, perkara sivik ini amatlah lemah 
dan di sekolah-sekolah tidak ditekankan begitu kuat.  Televisyen dan radio lebih 
menekankan soal Gerhana Kelantan-Terengganu kita!  Tidak menekankan soal-soal 
perkara yang penting yang perlu rakyat amalkan.   



68. Saya mengambil contoh, saya dahulu tinggal di Kelantan di Teluk Kandis, seorang yang tidak ada kelulusan tinggi tetapi dia terlibat dalam perniagaan pembinaan ini, kontraktor. Di kampung Teluk Kandis ini dia ada jentolak, dia ada lori, dia ada tempat membancuh simen, dia ada peralatan pelbagai tetapi dia tidak pernah dapat projek kerajaan kerana yang pertama kerana dia pembangkang, yang kedua dia tidak berapa cerdik, bagaimana hendak meminta projek. Sepatutnya kerajaan kena cari orang-orang seperti ini untuk anugerahkan projek supaya sekarang dia ada 4 lori, setelah dapat satu projek dia ada 6 lori, sekarang dia ada sebuah buldozer, selepas projek yang kedua, dia ada 7 buah buldozer. Sekarang kita tanyalah rakan-rakan, kawan-kawan kita di hotel-hotel, kita jumpa di lobi hotel, kamu kerja apa? Saya kontraktor. Sudah berapa tahun? 15 tahun sebuah lori pun tidak ada, kerja kontraktor membina jalan. Sebab itu dalam dialog manifesto di negeri Kedah, iaitu kami membuat manifesto untuk negeri Kedah pada pilihan raya akan datang, orang-orang Tionghoa dalam dialog itu memberitahu saya, apa salahnya anugerahkan projek kepada orang-orang Tionghoa. Saya tanya kenapa? Kalau anugerahkan kepada orang Melayu pun akhirnya kami juga yang buat, bukan mereka yang buat. Takkan 30 tahun kita tidak boleh melahirkan kontraktor-kontraktor yang berjaya. Bukan tidak ada, ada tetapi kita lihatlah contohnya makmal komputer, diberi kepada bekas diplomat untuk membuat projek makmal komputer... Tuan Wilfred Madius Tangau: [Bangun]. Timbalan Yang di-Pertua [Dato' Haji Muhamad bin Abdullah]: Ya, ada yang berdiri. Hendak beri jalan? Ya, Tuaran. Tuan Wilfred Madius Tangau: Terima kasih Tuan Yang di-Pertua, terima kasih Yang Berhormat bagi Kuala Kedah. Saya ingin bertanya kepada Yang Berhormat Kuala Kedah, setelah lebih daripada 30 tahun dalam Dasar Ekonomi Baru dan pencapaian masih tidak memuaskan. Tadi Yang Berhormat menyatakan tentang pandangan seorang Tionghoa. Adakah Yang Berhormat mencadangkan supaya Dasar Ekonomi Baru ini di hapuskan? Ataupun apa sebenarnya cadangan Yang Berhormat ini? Adakah Yang Berhormat menyatakan bahawa bumiputera ini tidak perlu lagi ditolong?. Tuan Mohamad bin Sabu: Masa pendek. Saya bukan menyebut soal dihapuskan atau tidak, soal cara kita melahirkan kontraktor bumiputera ini tidak bersistem. Kita berikan kepada orang yang tidak terlibat dalam membuat projek. Bukan tidak ada syarikat bumiputera yang sudah berjaya tetapi kita tengok misalnya makmal komputer, direct di bawah Kementerian Kewangan, direct di bawah Perdana Menteri, kenapa diberikan kepada syarikat bekas diplomat? Bukan tidak ada kontraktor bumiputera yang lain, kenapa berikan kepada orang yang kita tahu latar belakang? Kalau saya membina syarikat untuk membuat rumah, tentulah pihak JKR tahu saya tidak pernah membuat satu rumah pun. Perkara ini perlu diperbaiki. Cara membantu bumiputera untuk seimbang antara kaum ini perlu tetapi cara membantu sekarang hanyalah melahirkan kontraktor-kontraktor pemalas. Ini yang kita tidak mahu. Kita lihat sekarang lahir, begitulah juga diulangi siaran lama. Kalau dahulu kita melahirkan jutawan-jutawan seperti Halim Saad, seperti Tajuddin Ramli, sekarang kita nak melahirkan pula seperti Syed Mokhtar. Bukan saya tidak setuju orang kaya di kalangan bumiputera, biarlah dia naik hasil daripada kebolehannya, bukan rapatnya dengan sesiapa. Perkara ini kalau tidak diperbaiki maka dia melebarkan kecemburuan antara kaum. Orang-orang Tionghoa kata kenapa beri projek kepada mereka, bukan mereka buat, akhirnya kami juga yang buat sedangkan selama 30 tahun, sepatutnya kita sudah melahirkan kontraktor-kontraktor yang berjaya di setiap negeri. Tuan Yang di-Pertua, seterusnya saya ingin menyentuh iaitu tentang kempen sivik ini. Kempen sivik ini perlulah berterusan dan perlu dipertingkatkan. Dalam masyarakat Malaysia kalau kita bandingkan dengan masyarakat lain, perkara sivik ini amatlah lemah dan di sekolah-sekolah tidak ditekankan begitu kuat. Televisyen dan radio lebih menekankan soal Gerhana Kelantan-Terengganu kita! Tidak menekankan soal-soal perkara yang penting yang perlu rakyat amalkan.